The Graduate School of Korean Studies

2018학년도 제1학기 학위청구논문 제출 자격시험 박사과정 한문 시험 문제지 (시험시간120분)

※ 아래의 문장을 우리말로 번역하시오.(20점X5=100점)

1. 人不知而不慍, 不亦君子乎.

[集註] 慍, 含怒意. 君子, 成德之名. 尹氏曰, 學, 在己, 知不知, 在人, 何慍之有. 程子曰, 雖樂於及人, 不見是而無悶, 乃所謂君子. 愚謂, 及人而樂者, 順而易, 不知而不慍者, 逆而難. 故惟成德者能之. 然德之所以成, 亦由學之正, 習之熟, 說之深, 而不已焉耳. ○程子曰, 樂, 由說而後得, 非樂, 不足以語君子.(*[집주]까지 번역함)

2. 敢問夫子, 惡乎長. 曰我, 知言, 我, 善養吾浩然之氣. 敢問何謂浩然之氣, 曰難言也. 其爲氣也至大至剛, 以直養而無害, 則塞于天地之間. 其爲氣也配義與道, 無是, 餒也. ······ 必有事焉而勿正, 心勿忘, 勿助長也, 無若宋人然. 宋人有閔其苗之不長而揠之者, 芒芒然歸, 謂其人曰今日, 病矣. 予助苗長矣. 其子趨而往視之, 苗則槁矣. 天下之不助苗長者寡矣, 以爲無益而舍之者, 不耘苗者也, 助之長者, 揠苗者也. 非徒無益, 而又害之.(* 正, 預期也.)

3. (三年) 冬十月, 王妃松氏薨. 王更娶二女以繼室. 一曰禾姬, 鶻川人之女也, 一曰雉姬, 漢人之女也. 二女爭寵, 不相和, 王於涼谷造東西二宮, 各置之. 後王田於箕山, 七日不返, 二女爭闘. 禾姬罵雉姬曰, 汝漢家婢妾, 何無禮之甚乎. 雉姬慙恨, 亡歸. 王聞之, 䇿馬追之, 雉姬怒不還. 王甞息樹下, 見黄鳥飛集, 乃感而歌曰, 翩翩黄鳥, 雌雄相依, 念我之獨, 誰其與歸.

4. 鄭夢周, 字達可, 知奏事襲明之後. 母李氏有娠, 夢抱蘭盆忽墮, 驚寤而生, 因名夢蘭. 生而秀異, 肩上有黑子七列如北斗. 年至九歲, 母晝夢黑龍升園中梨樹, 驚覺出視, 乃夢蘭也, 因改夢龍. 旣冠, 改今名. 恭愍九年, 應擧連魁三場, 遂擢第一人. 十一年, 選補藝文檢閱, 十三年, 從我太祖, 擊三善三介于和州, 累遷典農寺丞. 時喪制紊弛, 士大夫皆百日卽吉, 夢周於父母喪, 獨廬墓, 哀禮俱盡, 命旌表其閭.

5. 其傳曰, 伯夷叔齊, 孤竹君之二子也. 父欲立叔齊, 及父卒, 叔齊讓伯夷. 伯夷曰, 父命也. 遂逃去. 叔齊亦不肯立而逃之. 國人立其中子. 於是, 伯夷叔齊聞西伯昌善養老, 盍往歸焉. 及至, 西伯卒, 武王載木主, 號爲文王, 東伐紂. 伯夷叔齊叩馬而諫曰, 父死不葬, 爰及幹戈, 可謂孝乎. 以臣弑君, 可謂仁乎. 左右欲兵之. 太公曰, 此義人也. 扶而去之. 武王已平殷亂, 天下宗周, 而伯夷叔齊恥之, 義不食周粟, 隱於首陽山, 采薇而食之.

한  국  학  대  학  원